JayJayThrowThrow/commonwealth-wiki-mix huggingface dataset:
Kata hubung (bahasa Melayu)

__NOTOC__


Kata hubung (Tulisan Jawi: کات هوبوڠ) ialah perkataan yang digunakan untuk menggabungkan:
* perkataan dengan perkataan;
* rangkai kata dengan rangkai kata; dan
* ayat dengan ayat
* dengan ayat yang sama


Kata hubung terbahagi kepada tiga iaitu:
# Kata hubung gabungan
# Kata hubung pancangan
#* Kata hubung pancangan relatif
#* Kata hubung pancangan komplemen
#* Kata hubung pancangan keterangan
# Kata hubung pasangan.
Kata hubung pancangan
Kata hubung pancangan relatif

Kata hubung ini menghubungkan klausa utama dengan klausa klausa pancangan (kecil). Hubungan ini menggunakan kata hubung yang.

Contoh ayat:
:*Pelajar yang berjaya itu diberi hadiah.
:*Budak yang sedang membaca itu adik perempuan saya.
:*Buku yang dikarang oleh Ahmad itu buku sejarah.
Kata hubung pancangan komplemen

Kata hubung ini menghubungkan satu klausa sebagai komplemen pada satu klausa utama. (Komplemen bermaksud pelengkap). Jadi, klausa klausa pancangan komplemen itu melengkapkan klausa utama. Kata hubung yang berperanan begitu ialah bahawa dan untuk.

Contoh ayat:
:*Guru tahun enam itu menyatakan bahawa semua muridnya mendapat enam A.
:*Mereka mengetahui bahawa Haji Ahmad adalah ahli perniagaan besar.
:*Kerajaan membuat jambatan untuk rakyat melintas sungai.
Kata hubung pancangan keterangan

Kata hubung pancangan keterangan menghubungkan klausa keterangan kepada klausa utama. -Kata hubung itu ialah kerana, agar, meskipun, sekiranya, semoga, supaya, kalau, andaikata, kendatipun, hingga, jika, jikalau, semasa, sementara, setelah, sewaktu, ketika, tatkala, walaupun, malahan, dan sesungguhnya.

Contoh ayat:
:*Berusahalah sekuat mungkin sementara badan masih sihat
:*Saya berkawan dengannya semenjak kecil
Kata hubung berpasangan

Kata hubung ini selalunya wujud dalam berpasangan dan merupakan gabungan kata hubung pancangan dan kata hubung gabungan. Kata hubung itu ialah baik...mahupun, baik...baik, bukan sahaja... malah, entah...entah, jangan...pun, kian...kian, sama ada... ataupun, sedangkan...inikan pula, semakin...semakin, sungguhpun...tetapi, dan walaupun...namun.

Contoh ayat:
:*Kian lama kian banyak orang yang ke sana.
:*Fuad bukan sahaja nakal malah suka ponteng sekolah.
Lihat juga

*Tatabahasa
*Golongan Kata

Kategori: Tatabahasa bahasa Melayu
Maksud kata praklausa

kata praklausa ialah perkataan yang berada di hadapan klausa dan bertugas untuk menimbulkan seruan, pertanyaan atau penerang pangkal klausa
Kata perintah

Kata perintah bertugas untuk memberi tindak balas kepada orang yang mendengar (pihak kedua) sebagai larangan, silaan dan permintaan.


Jenis PerintahKata PerintahContoh Penggunaan
LaranganJangan, usahRakyat jangan mudah terpengaruhdengan dakyah komunisUsah pergi ke sungai yangdalam airnya
SilaanSila, jemputSila jamu selera.Jemput masuk.
PermintaanTolong, mintaTolong angkat baju ituMinta bersihkan meja awak ini

Lihat juga

* Tatabahasa
* Golongan Kata

Kategori: Tatabahasa bahasa Melayu
Senarai Gabenor-Jeneral Hindia Timur Belanda

Daftar Penguasa Hindia Timur Belanda. Biasanya mereka memegang gelaran Gabenor-Jeneral.Pada 1948,Ianya ditukar kepada "Pesuruhjaya Tinggi Mahkota untuk Hindia Timur Belanda" (High Commissioner of the Crown in the Dutch East Indies).

# 1610-1614 Pieter Both
# 1614-1615 Gerard Reynst
# 1615-1619 Laurens Reael
# 1619-1623 Jan Pieterszoon Coen
# 1623-1627 Pieter de Carpentier
# 1627-1629 Jan Pieterszoon Coen
# 1629-1632 Jacques Specx
# 1632-1636 Hendrik Brouwer
# 1636-1645 Antonio van Diemen
# 1645-1650 Cornelis van der Lijn
# 1650-1653 Carel Reyniersz.
# 1653-1678 Joan Maetsuycker
# 1678-1681 Rijkloff van Goens
# 1681-1684 Cornelis Speelman
# 1684-1691 Johannes Camphuys
# 1691-1704 Willem van Outhoorn
# 1704-1709 Johan van Hoorn
# 1709-1713 Abraham van Riebeeck
# 1713-1718 Christoffel van Swol
# 1718-1725 Hendrick Zwaardecroon
# 1725-1729 Mattheus de Haan
# 1729-1732 Diederik Durven
# 1732-1735 Dirk van Cloon
# 1735-1737 Abraham Patras
# 1737-1741 Adriaan Valckenier
# 1741-1743 Johannes Thedens
# 1743-1750 Gustaaf Willem baron van Imhoff
# 1750-1761 Jacob Mossel
# 1761-1775 Petrus Albertus van der Parra
# 1775-1777 Jeremias van Riemsdijk
# 1777-1780 Reinier de Klerk
# 1780-1796 Willem Alting
# 1796-1801 Pieter Gerardus van Overstraten
# 1801-1805 Johannes Siberg
# 1805-1808 Albertus Wiese
# 1808-1811 Herman Willem Daendels
# 1811 Jan Willem Janssens
# 1811 Lord Minto 1811-1816 (Di bawah kekuasaan Inggeris)
# 1811-1816 Sir Stamford Raffles
# 1816 John Fendall
# 1816-1826 G.A.G.Ph. Baron van der Capellen
# 1826-1830 L.P.J. Burggraaf du Bus de Gisignies
# 1830-1833 Graaf van den Bosch
# 1833-1836 J.C. Baud
# 1836-1840 D.J. de Eerens
# 1840-1841 C.S.W. Graaf van Hogendorp
# 1841-1844 P. Merkus
# 1844-1845 jhr J.C. Reijnst
# 1845-1851 J.J. Rochussen
# 1851-1856 A.J. Duijmaer van Twist
# 1856-1861 C.F. Pahud
# 1861-1866 L.A.J.W. Baron Sloet van de Beele
# 1866-1872 P. Mijer
# 1872-1875 J. Loudon
# 1875-1881 J.W. van Lansberge
# 1881-1884 Frederik 's Jacob
# 1884-1888 Otto van Rees
# 1888-1893 C. Pijnacker Hordijk
# 1893-1899 jhr. C.H.A. van Wijck
# 1899-1905 W. Rooseboom
# 1905-1909 Johannes Benedictus van Heutsz
# 1909-1916 A.F.W. Idenburg
# 1916-1921 J.P. Graaf van Limburg Stirum
# 1921-1926 D. Fock
# 1926-1931 jhr. A.C.D. de Graeff
# 1931-1936 jhr. B.C. de Jonge
# 1936-1942 jhr A.W.L. Tjarda van Starkenborgh Stachouwer
# 1942-1948 H.J. van Mook
# 1948-1949 L.J.M. Beel (Pesuruhjaya Tinggi) (Bahasa Belanda:hoge commissaris)
# 1949 A.H.J. Lovink (Pesuruhjaya Tinggi)
Lihat pula

* Senarai Presiden Indonesia
* Senarai Naib Presiden Indonesia

Kategori:Indonesia
Dolar Singapura

Dolar Singapura (Jawi: دولر سيڠاڤورا) juga dikenali sebagai Ringgit Singapura (dibahagi kepada 100 sen), adalah unit mata wang negara Singapura dengan kod mata wang SGD. Ia sering dipendekkan dengan tanda dolar $, atau S$ untuk membezakannya dari dolar-dolar yang lain.
Sejarah

Untuk masa yang lama, Singapura menggunakan mata wang yang sama dengan Negeri-negeri Selat (Straits Settlements) dan kemudiannya dengan Malaya, dikawal oleh Lembaga Pesuruhjaya Mata wang (Board of Commissioners of Currency).

Singapura menggunakan mata wang yang sama dengan Malaysia apabila ia menganggotai negara tersebut pada tahun 1963. Setelah ia berpisah dari Malaysia pada tahun 1965, Singapura mula menggunakan mata wangnya sendiri. Singapura mendirikan sebuah 'Lembaga Pesuruhjaya Mata Wang, Singapura' (Board of Commissioners of Currency, Singapore) pada 7 April 1967 dan mengeluarkan siri mata wang yang pertama, "Orkid", pada 12 Jun 1967.
Status terkini

thumb|150px|left|Wang kertas
Dolar Singapura adalah mata wang yang boleh ditukar dengan bebas dan dikait dengan longgar dengan Dolar Amerika Syarikat (ASD). Sejak Jun 2004, AS$1 bernilai lebih kurang S$1.7 .

Dolar Brunei dipaut pada dolar Singapura dengan kadar 1:1. Kedua-dua mata wang boleh digunakan di Singapura dan Brunei.
Pautan luar

* Monetary Authority of Singapore


Kategori:Ekonomi Singapura
Kategori:Mata wang
Kategori:Dolar
Rupiah Indonesia

thumb|300px|Unit mata wang Indonesia seri terbaru tahun 2022
thumb|300px|Nilai tertinggi rupiah, Rp100000 dan Rp50000

Rupiah (Rp) adalah unit mata wang Indonesia dengan kod mata wang ISO 4217 IDR. Rupiah ialah mata wang rasmi yang digunakan di seluruh negara Indonesia.

Perkataan "rupiah" berasal daripada perkataan "rupia", bahasa Bahasa Sanskrit yang bermakna perak. Kepulauan Nusantara jajahan Belanda (sebelum menjadi Indonesia) pernah menggunakan mata wang guilder Belanda dari 1610 hingga 1817. Setelah 1817, mata wang guilder Hindia Timur Belanda diperkenalkan. Mata wang rupiah pertama kali diperkenalkan semasa Pendudukan Jepun sewaktu Perang Dunia II. Setelah berakhirnya Perang Dunia II, Bank Jawa memperkenalkan mata wang rupiah Jawa sebagai pengganti. Mata wang guilder nica dan beberapa mata wang yang dicetak kumpulan gerila juga berleluasa pada masa itu.

Pada 2 November 1949, empat tahun setelah merdeka, Indonesia menetapkan Rupiah sebagai mata wang kebangsaannya yang baru. Kepulauan Riau dan Irian Barat memiliki variasi rupiah mereka sendiri tetapi penggunaan mereka dibubarkan pada 1964 di Riau dan 1971 di Irian Barat. Krisis ekonomi Asia tahun 1998 menyebabkan nilai rupiah jatuh sebanyak 35% dan membawa kepada kejatuhan pemerintahan Soeharto.

Wang rupiah digunakan di Indonesia dan Timor Leste.
Pautan luar

* Kadar pertukaran terkini
* Informasi mata wang Rupiah
* Imej kertas mata wang Rupiah
* Imej kertas mata wang Guilder


Kategori:Mata wang Asia
Kategori:Ekonomi Indonesia
Ringgit Brunei

Ringgit Brunei (juga Dolar Brunei) merupakan mata wang rasmi Negara Brunei Darussalam. Ia dipaut pada dolar Singapura dengan kadar 1:1.
Sejarah

Brunei menggunakan sistem kewangan Singapura dari 1800-an sehingga 1967. Pada 1800-an Dolar Dagang perak Mexico (XMSD - silver Mexico Trade Dollar) digunakan sebagai mata wang tetapi setelah penubuhan daerah perlindungan British (British protectorate), Dolar Penempatan Selat (STSD) menjadi mata wang rasmi negeri-negeri selat. Dolar Selat ini dipautkan pada Paun Britain pada kadar satu dolar STSD bersamaan 28 pence dan dikeluarkan oleh kerajaan Negeri-negeri Selat.

Pada 1862, India mengeluarkan mata wang rasmi penempatan Selat setelah kuasa pemerintahan Negeri-Negeri Selat dipindahkan ke India. Mata wang ini digunakan oleh Negeri-negeri selat (1871 sehingga 1941), kerajaan Sarawak (1863 sehingga 1941), dan Syarikat British Borneo Utara (1967 sehingga 1941).

Jepun menduduki Brunei dari 16 Disember 1941 hingga Jun 1945. Dolar Gumpyo Jepun diperkenalkan oleh kerajaan Jepun dan mempunyai nilai yang sama dengan Dolar Selat. Bank Pembangunan Selatan ditubuhkan pada 20 Februari 1942 dan merupakan bank pusat untuk Brunei, Myanmar, Indonesia, Malaysia, Filipina dan Singapura. Pada 26 Mac 1943, bank ini dibenarkan untuk mengeluarkan wang kertas Jepun.

Apabila Perang Dunia II tamat dan penempatan Selat dibubarkan (1 April 1946), Dolar Penempatan Selat turut terbubar dan digantikan oleh Dolar Malaya. Dolar Malaya dikeluarkan oleh Lembaga Pesuruhjaya Mata wang Malaya dari 1946 hingga 31 Disember 1951 dan Lembaga Pesuruhjaya Mata wang Malaya - Borneo British dari 1952 hingga 1967. Brunei menubuhkan lembaga mata wang pada 12 Jun 1967 dan mula mengeluarkan mata wangnya sendiri pada 1967. Mata wang Brunei diikat pada Dolar Singapura. Mata wang yang dikeluarkan oleh Lembaga Mata wang Malaya - Borneo British tidak boleh digunakan di Brunei, Malaysia dan Singapura bermula secara efektif pada 16 Januari 1969. Wang kertas dikeluarkan oleh kerajaan Brunei (Governmant of Brunei) dari 1967 hingga 1988, dan kemudiannya dikeluarkan oleh Negara Brunei Darussalem sehinggalah sekarang. Walau bagaimanapun nama lain bagi Dolar Brunei (B$) ialah Ringgit tetapi orang Melayu Brunei tetap memanggilnya sebagai Ringgit Brunei (RB). Dolar Brunei boleh dibahagi kepada 100 sen.

Perjanjian Pertukaran pada 1967 ditandatangani antara Brunei, Malaysia, dan Singapura pada 12 Jun 1967, di mana bank dan pihak berkuasa di ketiga tiga negara ini akan menerima wang kertas dan syiling daripada dua negara yang lain tanpa yuran pertukaran. Walau bagaimanpun, Malaysia menamatkan perjanjian ini dengan Singapura pada 8 Mei 1973. Brunei dan Singapura masih meneruskan perjanjian itu sehingga sekarang.
Rujukan

Kategori:Brunei
Kategori:Mata wang
Singkatan kata

Singkatan kata adalah kependekan atau ringkasan sesuatu perkataan atau frasa. Di Malaysia, Singkasan Kata mula diperkenalkan di dalam buku seperti kamus untuk menjimatkan ruang pada kertas dan menjadikan buku sedikit kurang tebal daripada saiz asal.

Dalam budaya Melayu, Singkatan Kata lebih bervariasi dan frasa. Hampir keseluruhan pengguna media sosial (juga dikenali sebagai netizen) menggunakan singkatan kata. Kebiasaannya, penghantar menggunakan singkatan buatan sendiri namun tetap difahami oleh menerimanya.

Salah Taip (bahasa Inggeris : Typo) tidak boleh dikira sebagai Singkatan Kata.


bahagian
Lihat juga

*Golongan kata (bahasa Melayu)

Kategori:Perkataan
Indragiri Hilir

Kabupaten Indragiri Hilir adalah sebuah kabupaten yang terletak di provinsi Riau, Indonesia.
Senarai kecamatan

# Kecamatan Tembilahan
# Kecamatan Tembilahan Hulu
# Kecamatan Tempuling
# Kecamatan Pulau Burung
# Kecamatan Teluk Belengkong
# Kecamatan Kateman
# Kecamatan Pelangiran
# Kecamatan Mandah
# Kecamatan Gaung
# Kecamatan Gaung Anak Serka
# Kecamatan Batang Tuaka
# Kecamatan Kuala Indragiri
# Kecamatan Enok
# Kecamatan Tanah Merah
# Kecamatan Reteh
# Kecamatan Keritang
# Kecamatan Kemuning
# Kecamatan Sungai Batang
# Kecamatan Concong
# Kecamatan Kempas

----
* http://www.inhilkab.go.id/

Indragiri Hilir
Bengkalis

Kabupaten Bengkalis adalah salah satu kabupaten di Provinsi Riau, Indonesia. Ibukota kabupaten ini terletak di Pulau Bengkalis. Kota terbesar di kabupaten ini adalah Duri sebagai pusat penghasil petroleum dan Selat Panjang sebagai kota perdagangan penghasil sagu.

Kabupaten Bengkalis terletak di sebelah timur Pulau Sumatera yang mencakup kawasan seluas 11,481.77 km² bersempadan dengan Melaka, Malaysia di sebelah utara, Kabupaten Siak di sebelah selatan, Kabupaten Karimun, dan Kabupaten Pelalawan di sebelah timur, Kota Dumai, dan Kabupaten Rokan Hilir di sebelah barat

Penghasilan terbesar Kabupaten Bengkalis adalah petroleum, yang menjadi sumber pendapatan terbesar daerah tersebut bersama dengan gas.

Kabupaten Bengkalis mempunyai letak yang sangat strategik kerana adanya perhubungan perkapalan langsung ke Melaka. Ramai penduduk kabupaten Bengkalis memilih Melaka untuk rawatan kesihatan di tiga buah hospital swasta. Feri berulang-alik ke Melaka 3 kali seminggu hanya menempuh masa selama 2.5 jam.

Bengkalis juga termasuk dalam salah satu program Indonesia Malaysia Singapore Growth Triangle (IMS-GT) dan Indonesia Malaysia Thailand Growth Triangle (IMT-GT).
Pentadbiran

Kabupaten Bengkalis dipimpin oleh seorang Bupati, Drs. Haji Syamsurizal, MM, dan Wakil Bupati, Haji Normansyah A.Wahab. Kabupaten ini terdiri dari 8 kecamatan, dan Bengkalis sebagai ibu kota Kabupaten dikenali juga dengan nama Kota Terubuk kerana daerah ini pada masa dahulu adalah penghasil ikan terubuk yang utama. Namun, kini ikan terubuk semakin berkurangan akibat pencemaran alam sekitar.
Keadaan Geografi

Bengkalis terbahagi kepada dua bahagian, iaitu daratan dan kepulauan. Bengkalis merupakan daerah yang terdiri dari dataran-dataran rendah, dengan purata ketinggian sekitar 1 sehingga 6.1 m di atas permukaan laut. Di daerah ini juga terdapat beberapa sungai, tasik, serta 26 pulau besar dan kecil.

Pulau-Pulau besar itu adalah Pulau Rupat (1.524,84 km2), Pulau Tebing Tinggi (1.436,83 km2), Pulau Bengkalis (938,40 km2), Pulau Rangsang (922,10 km2), Pulau Padang dan Pulau Merbau (1.348,91 km2).
Iklim

Bengkalis mempunyai iklim tropika yang sangat dipengaruhi oleh iklim laut, dengan suhu 260C – 320C. Musim hujan terjadi sekitar bulan September – Januari dan musim kemarau terjadi sekitar bulan Februari hingga Ogos.
Pengangkutan

Pengangkutan feri digunakan untuk menghubungkan daerah kepulauan, termasuk feri ke Tanjung Pinang, Batam dan Melaka. Pengangkutan darat menghubungkan Kota Duri dan Sungai Pakning dengan Dumai dan Pekanbaru, ibu kota Provinsi Riau. Pengangkutan darat juga menghubungkan kota-kota lainnya di Sumatera.

Selain itu, disediakan feri penyeberangan (RO-RO) untuk menghubungkan Pulau Bengkalis dengan Sungai Pakning, sekaligus untuk membuka akses ke seluruh kota-kota kecil dan besar di Pulau Sumatera.

Lapangan terbang berada di pinggiran Sungai Pakning untuk kegunaan khas Pertamina Untuk masa yang akan datang, lapangan terbang ini dirancang dapat digunakan untuk pesawat komersial.
Lihat juga

* Senarai kabupaten dan kota di Indonesia

Kategori:Kabupaten di Riau
Indragiri Hulu

Kabupaten Indragiri Hulu atau sering disingkat Inhu adalah sebuah kabupaten di Provinsi Riau, Indonesia.
Kecamatan

# Kecamatan Rengat
# Kecamatan Rengat Barat
# Kecamatan Pasir Penyu
# Kecamatan Peranap
# Kecamatan Lirik
# Kecamatan Kelayang
# Kecamatan Seberida
# Kecamatan Batang Peranap
# Kecamatan Batang Cenaku


Indragiri Hulu
Indragiri Hulu

Kategori: Daftar Kabupaten dan Kotamadya Indonesia
Kabupaten Padang Pariaman

Kabupaten Padang Pariaman ialah sebuah kabupaten di provinsi Sumatera Barat, Indonesia. Padang Pariaman menjadi daerah penampan bagi pengembangan kawasan metropolitan Palapa. Pusat bandarnya terletak di Parit Malintang. Setakat 2020, ia mempunyai 428,700 orang penduduk.

Nama Padang Pariaman berasal dari gabungan dua perkataan, iaitu perkataan Melayu, padang dan perkataan .

Padang Pariaman ialah kabupaten berkeluasan terkecil di Sumatera Barat, iaitu 1,328.79km². Pada awalnya, kabupaten ini pernah memiliki keluasan terbesar di Sumatera Barat, dikenali dengan istilah Piaman Laweh atau Pariaman Luas, sebelum perluasan sempadan Bandar Padang pada 1980 dengan memasukan sebahagian kawasan kabupaten ini, dan kemasukan kawasan Tanjung Mutiara ke Kabupaten Agam pada 1992, serta berkembangnya Kabupaten Kepulauan Mentawai pada 1999 dan pembentukan Kota Pariaman pada 2002.
Pemerintahan
Bupati

Setiap kabupaten diketuai oleh seorang bupati. Sebelum 2005, bupati dipilih oleh anggota Dewan Perwakilan Rakyat Daerah, tetapi selepas penggubalan undang-undang baharu pada 2004, bupati dipilih secara langsung oleh rakyat melalui pilihan raya ketua daerah, atau Pilkada. Pilihan raya kepala daerah pertama kali diadakan pada Jun 2005.
Dewan Perwakilan

Berikut ini adalah komposisi anggota Dewan Perwakilan Rakyat Daerah Kabupaten Padang Pariaman dalam tiga penggal terakhir.
Kecamatan

Kabupaten Padang Pariaman memiliki 17 kecamatan dan 103 nagari. Senarai kecamatan dan kelurahan di Kabupaten Padang Pariaman ialah seperti berikut:
Peristiwa penting
Gempa Sumatera Barat 2009

Pada 30 September 2009, gempa bumi berukuran 7.6 skala Richter menggegarkan pesisir barat Sumatara, di perairan laut Pariaman. Pusat gempa terletak kira-kira 57 kilometer barat daya Padang Pariaman pada kedalaman 71 kilometer dari permukaan laut. Padang Pariaman menjadi kabupaten yang mengalami gegaran paling kuat sebesar VII MMI. Kesannya, wilayah ini menjadi lokasi kerosakan terburuk yang meliputi 17 kecamatan. Di 3 kecamatannya: Patamuan, V Koto Timur, dan V Koto Kampung Dalam berlakunya tanah runtuh yang dahsyat dari Gunung Tigo, di mana dianggarkan sekitar 289 penduduk tertimbus di bawahnya. Menurut data sementara Unit Pemantauan Kerja Pengurusan Bencana, angka korban dari gempa di kabupaten ini mencecah 675 orang.

Gempa juga merosakkan kemudahan pengangkutan. Sekurang-kurangnya, 37 jalan mengalami kerusakan yang pelbagai seperti putus keseluruhan, tertimbus, terangkat dan pecah. Beberapa buah jambatan di VII Koto Sungai Sarik, VI Lingkung dan 2 X 11 Kayu Tanam juga mengalami kerosakan.

Selain Padang Pariaman, wilayah lain yang mengalami kerosakan teruk ialah Bandar Padang, Kabupaten Pesisir Selatan, Bandar Pariaman, Bandar Bukittinggi dan Bandar Padang Panjang.
Rujukan
Pautan luar

* Laman rasmi Kabupaten Padang Pariaman


Kategori:Kabupaten Padang Pariaman
Kategori:Kabupaten di Sumatera Barat
Simbol-simbol kebangsaan Singapura

Bendera

Lihat: Bendera Singapura
Lambang negara

Lihat: Lambang negara Singapura
Lagu kebangsaan

Lihat: Majulah Singapura
Ikrar

Lihat: Ikrar Negara Singapura

Ikrar negara Singapura dikarang oleh Encik S Rajaratnam pada tahun 1966, berlatar-belakangkan insiden perusuhan kaum Cina-Melayu yang berleluasa dari tahun 50 ke 60-an. Beliau akur bahawa bahasa, bangsa dan ugama boleh menjadi sebab yang memecah-belahkan sebuah masyarakat. Dengan ikrar ini, beliau ingin menekankan bahawa perbalahan dapat diatasi jika rakyat Singapura benar-benar mengambil kisah akan negara mereka. Draf teks ikrar diserahkan kepada perdana menteri pada masa itu, Encik Lee Kuan Yew, yang memperbaiki lagi teks tersebut sebelum mengemukakannya pada Kabinet. Ikrar ini diucapkan dalam bahasa Inggeris oleh pelajar-pelajar sekolah setiap hari dan juga oleh rakyat Singapura pada Hari Kebangsaan setiap 9 Ogos.
Bunga kebangsaan
Asal

Vanda Miss Joaquim, satu spesis orkid, adalah bunga kebangsaan Singapura. Ia adalah hibrid di antara Vanda teres dan Vanda hookeriana dan pertama kali dijumpai di kebun Cik Agnes Joaquim pada tahun 1893.
Pada 15 April 1981, selepas pengumuman oleh Menteri Kebudayaan pada ketika itu, S. Dhanabalan, bunga orkid Vanda Miss Joaquim dipilih sebagai bunga kebangsaan negara Singapura. Pemilihan ini adalah salah satu langkah untuk memupuk kebanggaan dan identiti negara.
Signifikasi

Bunga orkid Vanda Miss Joaquim dipilih di antara 40 jenis bunga, termasuk 30 jenis bunga orkid yang lain. Bunga ini dipilih kerana sifatnya yang keras dan tahan lama yang membolehkannya berbunga sehingga sepanjang tahun. Sifat-sifat ini mencerminkan usaha Singapura untuk maju dan berjaya di dalam semua aspek kehidupan.
Lambang Kepala Singa

right
Lihat: Merlion

Lambang Kepala Singa direka supaya ia menjadi sebuah simbol kebangsaan yang mudah dikenali ramai, dan bersifat tidak rasmi berbanding simbol-simbol negara yang lain. Ia boleh digunakan secara bebas untuk mempromosi identiti Singapura.

Asal usul
Diriwayatkan dalam Sejarah Melayu bahawa bahtera seorang putera dari Palembang telah tenggelam dan putera itu dibawa arus ke sebuah pulau. Di sana, beliau melihat seekor binatang yang dipercayainya sebagai seekor singa. Putera ini menganggap perkara ini sebagai sesuatu petanda yang baik dan menamakan pulau itu "सिंह siṃha (singa) पुर புர pura (bandar)", dalam bahasa Sanskrit atau "Bandar Singa".

Makna
Kepala Singa melambangkan keberanian, kekuatan dan kecermelangan dan keupayaan menghadapi segala kecabaran. Ia berwarna merah berlatarbelangkan warna putih - warna yang sama dengan bendera Singapura. Tengkuk singa yang lima melambangkan prinsip-prinsip negara yang dipegang Singapura iaitu demokrasi, keamanan, kemajuan, keadilan dan kesaksamaan.
Pautan luar

* Laman tentang Singapura
EAEC

EAEC atau East Asia Economic Caucus atau dahulunya dikenali sebagai EAEG atau East Asia Economic Group diutarakan oleh bekas Perdana Menteri Malaysia, Mahathir Mohamad sebagai satu forum untuk membincangkan masalah ekonomi bersama. Dengan mempunyai pendapat atau suara yang sama dalam dialog antarabangsa, diharap EAEC dapat meningkatkan kerjasama ekonomi, memperkenal dan mempertahankan perdagangan bebas, memecut pertumbuhan ekonomi, memperkenalkan sifat kedaerahan terbuka (open regionalism) dan menyumbang kepada sistem perdagangan multilateral.
Sejarah

Cadangan pembentukan kumpulan seperti ini diutarakan oleh Malaysia pada 1990. Hanya selepas 1995, ASEAN menerima konsep sebegini. Pada mesyuarat Menteri Luar ASEAN di Bandar Seri Begawan, Brunei, ASEAN mengesahkan penglibatannya dalam EAEC.

EAEC dilihat sebagai cabaran kepada APEC dan kehadiran Amerika Syarikat di Asia Pasifik. Walau bagaimanapun ASEAN meneruskan usahanya untu menerangkan mengenai EAEC kepada China, Korea Selatan, dan Jepun melalui lawatan rasmi Setiausaha Agung ASEAN pada November 1993. Pada 25 Julai 1994, Menteri Luar ASEAN berbincang dengan China, Korea Selatan dan Jepun semasa makan tengah hari. Pada hari yang sama juga, Menteri Luar Korea Selatan telah mencadangkan pembentukan Kumpulan Wawasan Asia Timur (EAVG - East Asia Vision Group) dalam usaha membentuk komuniti Asia Timur.

Pada Disember 1997, Malaysia mencadangkan pembentukan ASEAN + 3 sebagai alternatif kepada EAEC. Ini adalah kerana ASEAN + 3 lihat lebih memberikan kesan yang mendalam dalam proses pembentukan Komuniti Asia Timur.
Anggota EAEC

EAEC dianggotai oleh negara negara di seluruh Asia Timur (utara dan selatan). Berikut merupakan anggota anggota EAEC:

* Brunei
* Malaysia
* Singapura
* Indonesia
* Thailand
* Kemboja
* Laos
* Vietnam
* Filipina
* Myanmar
* China
* Korea Selatan
* Jepun

Negara negara di Asia Timur yang tidak menyertai pakatan ekonomi ini ialah Timor Timur, Mongolia, dan Korea Utara. Hong Kong dan Taiwan tidak diterima sebagai anggota EAEC atas desakan China.
Lihat juga

* EAF
Pautan Luar

* Asia Week

Kategori:Ekonomi Asia Tenggara